《踏莎行·厚载门外荷池小憩》
清代·黄之隽

白日愁人，红尘困我。叶田田处刚经过。者边驯鸭浴双雏，者边刚艇横三个。

便想江南，莲舟唱和。鸭儿争脱红裙裹。不须挨到看花开，未花已遣情无那。

作者简介：（1668—1748）清江苏华亭人，字石牧，号𢈪堂。康熙六十年进士，官编修。曾提督福建学政。坐事罢官。性喜藏书，工诗文，著述甚富。有《𢈪堂集》，又集句为《香屑集》。